# 

# Referat

# konstituerende møde i Ph.d.-udvalget den 7. februar 2018.

Til stede: Carl Bache, Nils Arne Sørensen, Nina Bonderup Dohn (Skype), Anne Hagen Berg, Maja Nordtug, Per Trads Ørskov, Jesper Knudsen og Nathalie Schümchen.

Fraværende: Peter Simonsen og Lars Frode Frederiksen.

1. **Valg af formand.**

Carl Bache blev valgt som formand for Ph.d.-udvalget. Valget indstilles til dekanens godkendelse

2. **Valg af næstformand.**

Anne Hagen Berg blev valgt som næstformand for perioden 1. januar – 31. december 2018. Valget indstilles til dekanens godkendelse.

*Formanden bad herefter de tilstedeværende medlemmer om tage stilling til en udvidelse af dagsordenens punkter 7 og 9. Dette blev godkendt.*

3. **Meddelelser.**

**Formanden orienterede om**

Processen i forhold til skriftlige høringer; fortrolighed samt den varslede nedskæring af ordinære ph.d.-stillinger og afledte konsekvenser af nedskæringen.

4. **Fastsættelse af mødetidspunkt forårs- og efterårssemestret 2018.**

Følgende mødetidspunkter blev fastlagt (alle i Odense):

9. maj kl. 10

5. september kl. 10

28. november kl. 14

5. **Ph.d.-skolens budget samt godkendelse af kursusaktiviteter.**

De af Ph.d.-skolen og FUP’erne planlagte kurser skal godkendes af Ph.d.-udvalget. Ph.d.-udvalget godkender FUP-programmernes kursusudbud forud for hvert semester. Ph.d.-skolens udbud af generiske kurser godkendes for ét år ad gangen. Det foreslås at Ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at Ph.d.-udvalgets formand i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for foråret 2018 blev godkendt, og ph.d.-udvalgets formand blev bemyndiget til at foretage de nævnte øvrige godkendelser.

6. **Buddyordningen.**

Ph.d.-udvalgets formand orienterede om ordningen, hvor der udpeges en buddy for hvert forskeruddannelsesprogram (FUP). Ordningen skal blandt andet være med til at sikre det fagligt sociale miljø for de ph.d.-studerende, erfaringsudveksling og tværfaglige relationer. Der tilbydes moderat forplejning i tilknytning til aktiviteterne. Det blev præciseret at invitation af eksterne gæster forudsætter særskilt stillingtagen. Der var enighed om det hensigtsmæssige i at de ph.d.-studerende i Ph.d.-udvalget fungerer som buddies.

Da alle FUP ikke er repræsenteret ved studerende i Ph.d.-udvalget, blev det aftalt at Maja Nordtug melder tilbage med navn på en ph.d.-studerende der er villig til at påtage sig opgaven som buddy for FLÆK.

*(Maja Nordtug har efterfølgende meddelt, at Christina Strandmose Toft har givet tilsagn om at fungere som buddy for FLÆK).*

7. **Godkendelse af addendum.**

100882- Ph.d.-udvalget godkendte at afhandlingsformen ændres til monografi.

111069- Ph.d.-udvalget godkende ændring af forskningsspørgsmål og udsættelse af afleveringstidspunkt.

I den oprindelige ph.d.-plan fremgår det at der er tale om en antologisk afhandling med 2 danske artikler og 2 engelske med sammenfattende redegørelse.

Der ansøges nu om at den antologiske afhandling består af 3 artikler og sammenfattende redegørelse. Dette blev godkendt.

Den i ansøgningen angivne 4. artikel udarbejdes efter gældende regler og samråd med vejlederen.

260284- Ph.d.-udvalget tog ændringen af miljøskift til efterretning. Miljøskiftselementet vil hermed være opfyldt i henhold til gældende regler.

Ph.d.-udvalget godkendte overvejelserne om medforfatterskaber. De gældende regler for medforfatterskaber skal opfyldes, dvs. mindst én artikel skal være selvstændig udarbejdet. Hvis der er mere end én artikel med medforfattere, skal den ph.d.-studerendes være førsteforfatter på mindst én af disse. Den sammenfattende redegørelse skal være selvstændigt udarbejdet af den ph.d.-studerende.

8. **Godkendelse af ph.d.-plan.**

201187- Ph.d.-planen blev godkendt.

9. **Forslag til nedsættelse af bedømmelsesudvalg.**

a) Institut for Kulturvidenskaber har indstillet følgende bedømmelsesudvalg:

Consuming Obesity. The cultural politics of celebrity food advice in the ”obesity crisis”

Professor Charlotte Kroløkke (forkvinde)

Lektor Stinne Gunder Strøm Krogager, Institut for Kommunikation og Psykologi, Aalborg Universitet, og

Professor David Bell, Faculty of Environment, University of Leeds

ADHD I institutionelle praksisser. Studier af medieret handling I skole, psykiatri og kommunal forvaltning

Professor Katrin Hjort (forkvinde)

Lektor Søren Langager, DPU, Pædagogisk Sociolog, Emdrup, og  
Professor Ann-Carita Evaldsson, Institutionen för pedagogik, didaktik och utbildningsstudier, Uppsala Universitet

Ovennævnte udvalg indstilles til dekanens godkendelse. *(Efter nedsættelse af bedømmelsesudvalg har lektor Søren Langager og professor Ann-Carita Evaldsson af tidsmæssige årsager ønsket at udtræde af udvalget. Professor Inge Bryderup, Aalborg Universitet, og professor Rune Hausstätter, Høgskolen i Innlandet, indtræder i stedet).*

b) Institut for Historie har indstillet følgende bedømmelsesudvalg:

Når fjenden forsvinder. Det danske flyvevåbens omstilling fra Berlinmurens fald 1989 til krigen over Libyen 2011

Lektor Kristine Kjærsgaard (forkvinde)

Professor em. Kent Zetterberg, Historiska Institutionen, Stockholms Universitet, og

Seniorforsker Håkon Lunde Saxi, Institutt for Forsvarsstudier, Oslo

Ovennævnte udvalg indstilles til dekanens godkendelse.

c) Institut for Design og Kommunikation har indstillet følgende bedømmelsesudvalg:

Født som ikon? Mediernes betydning for nyere møbeldesign

Lektor Niels Peter Skou

Professor Sara Kristoffersson, Konstfack, Stockholm, og

Lektor Anne Marit Waade, Institut for Kommunikation og Kultur – Medievidenskab, Aarhus Universitet

Ovennævnte udvalg indstilles til dekanens godkendelse.

10. **Eventuelt**.

Maja Nordtug efterlyste information om hvordan man som ph.d.-studerende skal forholde sig i forhold til persondataloven.

Muligheden for afholdelse af et kursus målrettet de ph.d.-studerende i forhold til persondataloven, håndtering og opbevaring af data m.m. undersøges*.(Der forventes afholdt et kursus om datamanagement primo maj).*

Ph.d.-udvalgets formand meddelte at det vil indgå som et fast element i de fremtidige velkomstkurser og vejlederkurser.

Carl Bache

Ph.d.-udvalgsformand